Extra (lehti)

Extra oli Turussa vuonna 1968 neljän numeron verran ilmestynyt musiikkipainotteinen nuortenlehti. Sen takana olivat Raimo Möysä ja Kari Tapana, jotka olivat yhdessä perustaneet Suomeen The Rolling Stones -yhtyeen ihailijakerhon joitakin vuosia aiemmin. Extran ensimmäinen numero ilmestyi vuoden 1968 ja viimeiseksi jäänyt saman vuoden elokuussa. Tämän hankkeen jälkeen Möysä ryhtyi puuhaamaan Turkuun omaa rockfestivaalia, josta tuli Ruisrock.Raimo Möysä - Ruisrockin perustaja New Yorkin kustannusmaailmassa, Yle Turku 23.3.2013. Viitattu 24.7.2019.

Kahden ensimmäisen Extra-lehden numeron päätoimittajaksi on merkitty Martti Kivikoski, kolmannen Kaj Björkqvist ja neljännen Möysä. Muita tekijöitä olivat Tapana ja Lars Tiusanen.

Sittemmin kansainvälisen toimittajauran Reader’s Digest -yhtiössä tehnyt Möysä on myöhemmin muistellut Extraa ensimmäisenä journalismin oppituntinaan. Lehti syntyi pikemminkin Helsingissä ilmestyviä nuortenlehtiä vastustamaan kuin tarjoamaan jotakin omintakeista sisältöä. Innokkaita kirjoittajia oli Möysän mukaan myös vaikea löytää.

Lähteet

Luokka:Suomalaiset nuortenlehdet
Luokka:Suomalaiset musiikkilehdet
Luokka:Ilmestymästä lakanneet suomalaiset aikakauslehdet